Komission direktiivi 88/321/ETY, annettu 16 päivänä toukokuuta 1988, moottoriajoneuvojen taustapeilejä koskevan jäsenvaltioiden lainsäädännön lähentämisestä annetun neuvoston direktiivin 71/127/ETY mukauttamisesta tekniikan kehitykseen



Virallinen lehti nro L 147 , 14/06/1988 s. 0077 - 0079

Suomenk. erityispainos Alue 13 Nide 17 s. 0063

Ruotsink. erityispainos Alue 13 Nide 17 s. 0063



KOMISSION DIREKTIIVI, annettu 16 päivänä toukokuuta 1988, moottoriajoneuvojen taustapeilejä koskevan jäsenvaltioiden lainsäädännön lähentämisestä annetun neuvoston direktiivin 71/127/ETY mukauttamisesta tekniikan kehitykseen (88/321/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen taustapeilejä koskevan jäsenvaltioiden lainsäädännön lähentämisestä 1 päivänä maaliskuuta 1971 annetun neuvoston direktiivin 71/127/ETY(1), sellaisena kuin se on viimeksi muutettuna direktiivillä 86/562/ETY(2), ja erityisesti sen 9 artiklan, sekä katsoo, että saadun kokemuksen perusteella ja ottaen huomioon teknisen osaamisen taso on mahdollista tiukentaa tiettyjä direktiivissä 71/127/ETY säädettyjä vaatimuksia tieliikenteen turvallisuuden parantamiseksi, N2-luokan ajoneuvoja, joiden massa on yli 7,5 tonnia, ja N3-luokan ajoneuvoja, lukuun ottamatta puoliperävaunujen vetoautoja, koskevat nykyiset vaatimukset ovat osoittautuneet puutteellisiksi ajoneuvon ulkopuolelle sivulle ja taakse ulottuvan näkökentän osalta; tämän puutteen korjaamiseksi on tarpeen vaatia ylimääräisen, niin kutsutun "laajakulma"taustapeilin asentamista näihin ajoneuvoihin, N2-luokan ajoneuvoja, joiden massa on yli 7,5 tonnia, koskevat nykyiset vaatimukset ovat osoittautuneet puutteellisiksi myös ohjaamorakenteen kuljettajaan nähden vastakkaisen sivun puolelle ulottuvan näkökentän osalta; tämän puutteen korjaamiseksi on tarpeen vaatia "lähietäisyys"-taustapeilin asentamista näihin ajoneuvoihin, ja tässä direktiivissä säädetyt toimenpiteet ovat moottoriajoneuvoja koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 71/127/ETY liitteitä II ja III tämän direktiivin liitteen mukaisesti. 2 artikla 1. Jäsenvaltio ei saa 1 päivästä tammikuuta 1989 alkaen taustapeileihin liittyvistä syistä: - evätä ajoneuvotyypiltä ETY-tyyppihyväksyntää tai kansallista tyyppihyväksyntää, tai kieltäytyä antamasta direktiivin 70/156/ETY 10 artiklan 1 kohdan kolmannessa luetelmakohdassa tarkoitettua asiakirjaa(3), - tai kieltää ajoneuvojen liikkeelle laskemista, jos tämäntyyppisen ajoneuvon tai tämäntyyppisten ajoneuvojen taustapeilit vastaavat tämän direktiivin vaatimuksia. 2. Jäsenvaltio 1 päivästä lokakuuta 1990 alkaen: - ei saa antaa direktiivin 70/156/ETY 10 artiklan 1 kohdan kolmannessa luetelmakohdassa tarkoitettua asiakirjaa ajoneuvotyypille, jonka taustapeilit eivät vastaa tämän direktiivin vaatimuksia, - saa evätä kansallisen tyyppihyväksynnän ajoneuvotyypiltä, jonka taustapeilit eivät vastaa tämän direktiivin säännöksiä, - saa kieltää sellaisen ajoneuvon ensimmäisen kerran liikkeelle laskemisen, jonka taustapeilit eivät ole tämän direktiivin säännösten mukaiset. 3 artikla Jäsenvaltioiden on saatettava tämän direktiivin noudattamisen dellyttämät säännökset voimaan viimeistään 1 päivänä tammikuuta 1989. Jäsenvaltioiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä toukokuuta 1988. Komission puolesta COCKFIELD Varapuheenjohtaja (1) EYVL N:o L 68, 22.3.1971, s. 1 (2) EYVL N:o L 327, 22.11.1986, s. 49 (3) EYVL N:o L 42, 23.2.1970, s. 1 LIITE Muutetaan direktiivin 71/127/ETY liitettä II seuraavasti: Muutetaan taulukon toisen sarakkeen 2.2.2 kohdan toinen rivi seuraavasti: korvataan ilmaisu "M1 ja N1" ilmaisulla "M1, N1 ja N2". Muutetaan direktiivin 71/127/ETY liitettä III seuraavasti: 1. Korvataan 2.1.1 kohta seuraavasti: "2.1.1 Näkökentät, joita tarkoitetaan 5 kohdassa, on saatava aikaan vähimmäismäärällä pakollisia taustapeilejä seuraavassa esitetyin tavoin: >TAULUKON PAIKKA> " 2. Korvataan 2.1.3 kohdan ensimmäisellä rivillä ilmaisu "Kuitenkin N3-luokan ajoneuvo" ilmaisulla "Kuitenkin, . . . , N2 ja N3-luokan ajoneuvot". 3. Lisätään 2.1.3 kohdan jälkeen uusi 2.1.4 kohta seuraavasti: "2.1.4 Luokkaan IV kuuluva taustapeili on pakollinen kaikissa N2-luokan ajoneuvoissa, joiden enimmäismassa ei ylitä 7,5 tonnia, jos pakollinen samalle puolelle asennettu luokkaan II kuuluva taustapeili ei ole kupera." 4. Korvataan 2.2.2 kohta seuraavasti: "2.2.2 Luokkaan V kuuluva ulkopuolinen taustapeili on hyväksyttävä N2-luokan ajoneuvoille, joiden enimmäismassa ei ylitä 7,5 tonnia, sekä M2- ja M3-luokan ajoneuvoille." 5. Korvataan 2.2.4 kohta seuraavasti: "2.2.4 Luokkaan IV kuuluva ulkopuolinen taustapeili on hyväksyttävä N2-luokan ajoneuvoille, joiden enimmäismassa ei ylitä 7,5 tonnia, sekä M2- ja M3-luokan ajoneuvoille." 6. Korvataan 5.5.1 kohdan toisella rivillä ilmaisu "(oikeanpuoleisen liikenteen ajoneuvojen osalta)" ilmaisulla "(vasemmanpuoleisen liikenteen ajoneuvojen osalta)". 7. Korvataan 5.5.1 kohdan kolmannella rivillä ilmaisu "(vasemmanpuoleisen liikenteen ajoneuvojen osalta)" ilmaisulla "(oikeanpuoleisen liikenteen ajoneuvojen osalta)".